UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Vahur Valvere: uute vähiravimite kättesaadavusest
#000003
Uudised Euroopa Liidu plaanist reformida ravimiturgu on julgustavad. Tänu kiiretele arengutele vähibioloogia, inimgenoomi uuringute ja tehnoloogia valdkonnas on ka vähi diagnostika ja ravi viimasel kümnel aastal teinud läbi tohutu arengu ning muutunud varasemast oluliselt personaalsemaks.
#000005
Nende arengutega seoses on tulnud turule ka palju uusi ja innovaatilisi vähiravimeid. Seda ilmestavad Euroopa Ravimitootjate Liidu poolt läbiviidud ravimite kättesaadavuse uuringu "WAIT indikaator" tulemused, millest selgub, et aastatel 2018–2022 Euroopas heakskiidetud 168 innovaatilisest ravimist oli vähiravimeid 46 ehk ligikaudu 27 protsenti. Kahjuks olid Eestis neist kättesaadavad vaid kaheksa.
#000006
Rääkides kasvajate süsteemravist, on tavapärasele keemia- ja hormoonravile lisandunud konkreetsetele vähigenoomi molekulaarsetele sihtmärkidele suunatud nn sihtmärkravi. Väga kiirelt on arenenud ka immuunravi, mille käigus on konkreetsetele molekulaarsetele sihtmärkidele suunatud raviga võimalik aktiveerida patsientide enda immuunsüsteemi ehk teisisõnu vähivastast kaitsevõimet.
#000007
Väga sageli kombineeritakse parema ravivastuse saamiseks omavahel erinevaid ravimeetodeid. Perspektiivikaks on osutunud ka arengud geeni- ja rakuravi valdkonnas, mille käigus mõjutatakse konkreetseid vähi arenguga seotud geene või soodustatakse konkreetsete vähigeenide vastaste antikehade teket. Just nimetatud valdkondade tõenduspõhised tulemid võiksid veelgi kiiremini ka Eesti vähipatsientideni jõuda, et nende eluiga veelgi pikendada ja elukvaliteeti parandada.
#000008
Kinnitan, et Eestis on vähiravi heal tasemel ja toimub rahvusvaheliselt tunnustatud juhiste järgi. Viimasel aastakümnel on vähielulemus Eesti patsientide seas oluliselt paranenud ja Eesti Vähiregistri andmetel ületab meie vähihaigete viie aasta suhteline elulemus koos hea prognoosiga nahavähiga juba 60 protsendi piiri. See tuleneb eelkõige positiivsetest arengutest vähi diagnostika ja ravi valdkonnas, aga on kindlasti seotud nii elanikkonna tervisekäitumise paranemisega kui ka varasemast aktiivsema osalemisega erinevates vähi sõeluuringuprogrammides.
#000009
Oluliselt on edasi arenenud ka vähihaigete taastus- ja toetusravi ning elulõpuravi võimalused, kuigi Põhjamaadega võrreldes on meil jätkuvalt palju arenguruumi.
#000010
Võib kindlalt väita, et kaasaegsete diagnostika- ega ravimeetodite osas meil suuri puudujääke Eestis ei ole, kuid vähiravi ees seisab siiski ka mitmeid probleeme. Üks teravamaid on praegu arstide, õdede ja radioloogiatehnikute nappus. Teine murekoht on innovaatiliste ravitehnoloogiate, sealhulgas ka uute vähiravimite kättesaadavus.
#000011
Kõige olulisemad ravimid, mida vähiravis teatakse läbimurde ravimitena, on Eestis enamjaolt kättesaadavad, kuid uute efektiivsete innovaatiliste vähiravimite soodusnimekirja jõudmine võtab võrreldes teiste Euroopa Liidu riikidega oluliselt rohkem aega. Praegu tuleb neid Eesti patsientidel "WAIT indikaatori" uuringu andmetel oodata pärast Euroopas müügiloa saamist rohkem kui kaks aastat ehk üle 700 päeva.
#000012
Patsientide jaoks sõltub ravimi kättesaadavus suuresti sellest, kas ja millal jõuab ravim soodusravimite nimekirja ja seda Euroopa Liidu tasemel kavandatav reform tingimata ei muuda, sest need protseduurid on Eesti enda otsustada.
#000013
"Geeni- ja rakuravi teadusuuringud on aga keerulised, tihti väiksemate patsientide arvuga ja Eesti väiksuse tõttu siia sageli ei jõua."
#000014
Paraku pole onkoloogi töös harvad olukorrad, kus peab vähipatsiendile ütlema, et on olemas ravim, mis neid aidata võiks, kuid tõenäoliselt puudub meil sellele ligipääs. Mõnikord on võimalus võtta haige kliinilisse ravimiuuringusse või saada talle ravim ravimifirma konkreetse ravimi kiirendatud kättesaadavuse programmi raamides. Geeni- ja rakuravi teadusuuringud on aga keerulised, tihti väiksemate patsientide arvuga ja Eesti väiksuse tõttu siia sageli ei jõua.
#000015
Ma väga loodan, et koostöös mõne Põhjamaa vähikeskusega avaneb Eesti vähipatsientidel tulevikus võimalus sellistes uuringutes vahetult osaleda. Kui muid võimalusi enam ei ole, tuleb patsiendile vahel appi Kingitud Elu Fond.
#000016
Selleks, et jõuda innovaatiliste vähiravimite kättesaadavuselt Põhjamaade ja Lääne-Euroopa riikidega sarnasele tasemele, vajab tervisekaasa lisarahastust. Kuid samuti vajaks ülevaatamist soodusravimite menetlemise protsess, et lihtsustada ja kiirendada uute tõhusate ravimite jõudmist patsiendini. Üht-teist on siin juba ka muudetud, kuid palju on veel teha.
#000017
Samuti tuleks nii ametnikkonna kui ka ravimitootjate esindajatel hinnaläbirääkimistel näidata üles suuremat paindlikkust. Kaaluda tasub võimalust sõlmida senisest veelgi sagedamini kokkuleppeid, kus ravimi eest tasumine toimub vastavalt ravimi tegelikule kliinilisele kasule. Lihtsustatult tähendab see, et kui ravim toimib, saab ravimitootja selle eest ka arve esitada.
#000018
Samuti võiksime liikuda suunas, kus rahastusotsuste metoodika võtaks lisaks ravimite efektiivsusele ja kulutõhususele täiendavalt arvesse riigi majandusarengu üldist taset ning haiguse raskusastet ja haiguskoormust. Teisisõnu peaksime arvestama, kui palju aastaid jääb haiguse tõttu elamata võrreldes keskmise oodatava elueaga antud patsiendirühmas.
#000019
Ravimite hindamise otsustusprotsessi peaks tervisekassa kaasama senisest enam erialaseltside volitatud valdkonna eksperte, kes saavad patsientide reaalsest ravivajadusest lähtudes anda pädevat erialast nõu. Need põhimõttelised muutused ei mõjuta tingimata tervisekassa eelarvet, küll aga tähendavad muutust meie mõtteviisis.
#000020
Statistika näitab, et iga kolmas täiskasvanud elanikkonna liige võib ühel eluhetkel haigestuda vähki. Teisalt ei vasta ammugi enam täielikule tõele kujutluspilt, et vähipatsiendid ei suuda ühiskonnaellu piisavalt panustada.
#000021
Kiired arengud vähiravis tähendavad, et oleme võitnud patsientidele juurde väärtuslikke senisest parema kvaliteediga eluaastaid, et veeta nn kvaliteetaega lähedastega ning samas ka tulemuslikult tööelus osaleda. Kuna vähihaiguse kulu ühiskonnale on suur, siis senisest enam selle ravi arendamisele panustades võiksime võita kõik koos.
#000022
Uudsetest vähiravimitest jõuab soodsalt Eesti apteekidesse vaid viiendik
#000023
Riho Tapfer: ravimiinnovatsioonist on abi, kui see jõuab patsiendini
#000024
Euroopa ravimituru reform kiirendab uute ravimite Eestisse jõudmist
#000025
Ravimiamet: tarneraskused on püsivalt sajal ravimil, tervist see ei ohusta
#000026
Tarneraskuste tõttu pole apteekides saada laste antibiootikume
#000027
Tuntud diabeediravimi nappuse leevenemist lähiajal näha pole
#000028
"Ringvaade" tegi ringkäigu PERH-i vastvalminud haiglakompleksis
#000029
DNA valmistamise mehhanismi uurimine kannustab vähiravi leidmist
#000030
Üha enam Eesti lapsi ja noori haigestub vähki
#000031
Merit Valge: muudame munatootmise selliseks, et seda ei peaks varjama
#000036
Följeton. Vastutustundliku ja tulevikku vaatava pere-eelarve seletuskiri
#000037
Rein Pakk: tehtud tööd mind enamasti ei kummita, pigem kummitavad tegemata tööd
#000041
Kaevumised eelarvesse: millistele asutustele kulub maksumaksja raha?
#000043
"Pealtnägija": kuidas valmis 15,4 miljonit eurot maksev draamasari "Estonia"?
#000045
Võrklaev: töötuskindlustusmakse tõus on RES-is kirjas
#000046
Trump ja Robertson said reitinguturniiril avaringis üllatuskaotuse
#000048
Müüt või tõde: kui lihasvalu ei tunne, oli trenn asjatu
#000049
Kallas abikaasa 1500-eurost kahjunõuet sõnavabaduse piiramiseks ei pea
#000051
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000053
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000054